Source: https://www.poyry.com/fi/uutiset/jaakko-poyry-group-oyj-n-varsinainen-yhtiokokous-8-3-2000
Timestamp: 2019-10-21 03:00:49+00:00
Document Index: 9772081

Matched Legal Cases: ['KKO ', 'KKO ', 'KKO ', 'kko ', 'kko ', 'kko ', 'kko ', 'kko ', 'kko ', 'kko ']

JAAKKO PÖYRY GROUP OYJ:N VARSINAINEN YHTIÖKOKOUS 8.3.2000 | Pöyry global
Home News JAAKKO PÖYRY GROUP OYJ:N VARSINAINEN YHTIÖKOKOUS 8.3.2000
PÖRSSITIEDOTE 09.03.2000
JAAKKO PÖYRY GROUP OYJ:N VARSINAINEN YHTIÖKOKOUS 8.3.2000
Jaakko Pöyry Group Oyj:n varsinainen yhtiökokous vahvisti Jaakko Pöyry Group Oyj:n tuloslaskelman ja taseen sekä konsernituloslaskelman ja konsernitaseen ja myönsi hallituksen jäsenille ja toimitusjohtajalle vastuuvapauden tilikaudelta 1.1. - 31.12.1999. Yhtiökokous hyväksyi hallituksen ehdotuksen voittovarojen käyttämisestä ja osingon maksamisesta.
Yhtiökokous valitsi kaikki Jaakko Pöyry Group Oyj:n nykyisen hallituksen jäsenet uudelleen: toimitusjohtaja Olle Alsholm, diplomiekonomi, maatalous- ja metsätieteiden kandidaatti Henrik Ehrnrooth, toimitusjohtaja Matti Lehti, toimitusjohtaja Heikki Lehtonen, kauppatieteiden kandidaatti Niilo Pellonmaa, asianajaja David de Pury ja tohtori h.c. Jaakko Pöyry. Hallitus valitsi yhtiökokouksen jälkeen pitämässään järjestäytymiskokouksessaan puheenjohtajakseen Heikki Lehtosen ja varapuheenjohtajikseen Henrik Ehrnroothin ja Jaakko Pöyryn.
Yhtiökokous valitsi Jaakko Pöyry Group Oyj:n varsinaiseksi tilintarkastajaksi KPMG Wideri Oy, KHT-yhteisön, päävastuulliseksi tilintarkastajaksi KHT-tilintarkastaja Albrecht Hagert sekä varatilintarkastajaksi KHT-tilintarkastaja Tiina Torniainen.
Yhtiökokous päätti, että osinkoa jaetaan 0,45 EUR ulkona olevalta osakkeelta eli yhteensä 6 151 628,70 EUR tilikaudelta 1999. Osingonjaon täsmäytyspäivä on 13.3.2000 ja osingon maksupäivä 20.3.2000.
Yhtiökokous päätti hyväksyä hallituksen ehdotus mitätöidä yhtiön hallussa olevat 597 200 omaa osaketta ja alentaa yhtiön osakepääomaa 71 337 430 markasta 68 351 430 markkaan mitätöityjen osakkeiden yhteenlaskettua nimellisarvoa vastaavalla määrällä eli 2 986 000 markalla.
Osakepääoman muuttaminen euromääräiseksi
Yhtiökokous hyväksyi hallituksen ehdotuksen, jonka mukaan yhtiön osakepääoma muutetaan euromääräiseksi ja korotetaan 2 174 400,72 euron määräisellä rahastoannilla 13 670 286,00 euroon siirtämällä korotusta vastaava määrä ylikurssirahastosta osakepääomaan. Kunkin osakkeen kirjanpidollinen vasta-arvo on korotuksen jälkeen 1 euro. Rahastoannissa ei anneta uusia osakkeita eikä yhtiön osakkeiden lukumäärä muutu.
Yhtiökokous päätti antaa hallitukselle osakeantivaltuutuksen osakepääoman korottamisesta uus-merkinnällä sekä vaihtovelkakirja- ja/tai optiolainojen ottamisesta niin, että uus-merkinnässä sekä vaihtovelkakirjojen että optiotodistusten perusteella osakepääomaa voidaan korottaa yhteensä enintään 1 000 000 eurolla antamalla merkittäväksi enintään 1 000 000 uutta osaketta hallituksen muutoin määräämin ehdoin. Hallitus voi poiketa osakkeenomistajille kuuluvasta merkintäetuoikeudesta edellyttäen, että etuoikeudesta poikkeamiseen on yhtiön kannalta painava taloudellinen syy, kuten yhtiön pää-omarakenteen vahvistaminen, yritysostojen rahoittaminen tai yhteistoimintajärjestelyjen toteuttaminen. Uusmerkintä voidaan suorittaa myös apporttiomaisuutta vastaan. Valtuutus astuu voimaan 19.3.2000 ja on voimassa seuraavan varsinaiseen yhtiökokoukseen saakka, kuitenkin enintään yhden vuoden tämän yhtiökokouksen päätöksestä lukien.
- Osakkeita tarjoudutaan hankkimaan enintään 5 % yhtiön osakepääomasta.
- Osakkeita hankitaan hallituksen päätöksen mukaisesti joko julkisessa kaupankäynnissä tai julkisella ostotarjouksella.
- Valtuutus astuu voimaan 19.3.2000 ja on voimassa seuraavan varsinaiseen yhtiökokoukseen saakka, kuitenkin enintään yhden vuoden tämän yhtiökokouksen päätöksestä lukien.
- Valtuutuksen kohteena on enintään 5 % yhtiön osakepääomasta.
- Hallitus valtuutettiin päättämään siitä, kenelle ja missä järjestyksessä omia osakkeita luovutetaan. Hallitus voi päättää omien osakkeiden luovuttamisesta muutoin kuin siinä suhteessa, jossa osakkeenomistajalla on etuoikeus hankkia yhtiön omia osakkeita.
- Osakkeet luovutetaan vähintään niiden luovutushetken mukaiseen käypään arvoon, joka määräytyy julkisessa kaupankäynnissä.
Yhtiökokous hyväksyi lisäksi hallituksen ehdotuksen, jonka mukaan yhtiöjärjestyksen 11 §:n ensimmäinen ja kolmas lause yhtiökokouksen koollekutsumisesta muutettiin vastaamaan voimassaolevaa lainsäädäntöä, sekä yhtiöjärjestyksen 12 §:n 1,3 ja 4 kohta muutettiin sisältämään maininta konsernitilinpäätöksestä.
Kari Heliö, lakiasianjohtaja Jaakko Pöyry Group Oyj